નવી દિલ્હીઃ જે ખેલાડીએ આંતરરાષ્ટ્રીય સ્પર્ધામાં ગોલ્ડ મેડલ જીત્યો હોય, દેશનું ગૌરવ વધાર્યું હોય, પરંતુ સ્પોર્ટ્સ ફેડરેશનની અવગણાના કારણે અત્યારે પરિસ્થિતિ એવી છે કે તેની પાસે ટ્રેનિંગ માટે નાણાં નથી અને પેટિયું ર‍ળવા માટે ફૂટપાથ પર રેંકડી લગાવવી પડે છે. આ ખેલાડીનો ગુનો એ છે કે ગરીબ પરિવારમાં જન્મ્યો હોવા છતાં તેણે આઇસ સ્કેટિંગ જેવી મોંઘી રમત રમવાનું સપનું જોયું. આ સંઘર્ષગાથા છે દિલ્હીના પહાડગંજ વિસ્તારમાં રહેતા રાજકુમાર તિવારીની, જેના કારણે ભારતે ૨૦૧૩માં પહેલી વખત સાઉથ કોરિયામાં યોજાયેલી સ્પેશિયલ ઓ‌િલમ્પિક્સ વર્લ્ડ વિન્ટર ગેમ્સમાં ગોલ્ડ મેડલ જીત્યો હતો. આ ગેમ્સમાં માનસિક રીતે થોડા અક્ષમ હોય તેવા ખેલાડીઓ ભાગ લે છે.